સમય સાથે કપડાંમાં જે રીતે રેટ્રો થીમ પાછી આવી રહી છે તેવી જ રીતે જ્વેલરીમાં પણ જૂના સમયનાં આભૂષણોમાં થોડા ફેરફાર સાથેની ડિઝાઇનર જ્વેલરીનો ટ્રેન્ડ ચાલી રહ્યો છે. જ્વેલરી ડિઝાઇનર નીના શાહ કહે છે કે, “એન્ટિક જ્વેલરી ક્યારેય પણ આઉટડેટ થતી નથી, પરંતુ આજની યુવાપેઢી હંમેશાં કાંઇક નવું માગતી હોય છે. ત્યારે વેસ્ટર્ન, ટ્રેડિશનલ અને ઇન્ડો-વેસ્ટર્ન ત્રણેય પ્રકારનાં કપડાં પર પહેરી શકાય તેવી જ્વેલરી ડિઝાઇન કરી છે. હાલ માર્કેટમાં સિલ્વર અને ગોલ્ડ બેઝની જ્વેલરી તો મળી જ રહી છે, પરંતુ મેં સિલ્વર અને ગોલ્ડ બંનેના કોમ્બિનેશન સાથેની જ્વેલરી ડિઝાઇન કરી છે.